זיוה בן דרור

זיוה בן דרור (נולדה בשנת 1936) היא אשת ציבור שכיהנה כראש מועצת אבן יהודה בין השנים 1989 – 1993. יו"ר "עמותת בן דרור".

ביוגרפיה
נולדה בישראל ליוסף ושרה שניידר. באמצע שנות ה-50 נישאה לישראל בן דרור. בשנת 1957 עברה להתגורר באבן יהודה. בשנת 1961 הקימה עם בעלה את קייטנת גבעת הילדים, שפעלה בביתם במשך כארבעים שנה. ביתם שימש מקום מפגש לחברי נבחרת ישראל בכדורגל שהתארחו בו מדי יום העצמאות.

עסקה בהוראה בבית הספר היסודי במועצה. ב-1969 נבחרה למועצה המקומית באבן יהודה ברשימת גח"ל ובמקביל החלה לפעול בפורומים שונים לקידום מעמד האישה.

בשנת 1989 נבחרה לראשות מועצת אבן יהודה כנציגת הליכוד, והייתה בכך לאישה הראשונה בישראל שנבחרה בבחירות ישירות לראשות רשות מקומית.

לאחר מות בעלה הקימה את "עמותת בן דרור ע"ש ישראל בן דרור" המעניקה מלגות לספורטאים מצטיינים צעירים.

הערות שוליים

פעילות חברתיות ישראליות
פעילים חברתיים ישראלים
זיוה
נשות חינוך ישראליות
אנשי חינוך ישראלים
ראשי מועצת אבן יהודה
נשים בראשות מועצות מקומיות בישראל
ראשי רשויות מקומיות מטעם הליכוד
יושבי ראש ונשיאי עמותות
מייסדות עמותות ישראליות
יזמות חברתיות ישראליות
יזמים חברתיים ישראלים
ישראליות שנולדו ב-1936
ישראלים שנולדו ב-1936